મળતી માહિતી પ્રમાણે મુંબઈના મુલુન્ડમાં રહેતી 26 વર્ષની ચાંદની શેઠ 14મી તારીખે રાપર તેનાં સંબંધીના ઘરે લગ્નની ખરીદી કરવા અને લગ્નના કાર્ડ વહેંચવા માટે આવી હતી. પરંતુ ખરીદી કે કાર્ડનું વિતરણ શરૂ કરે તે પહેલાં જ 16મી તારીખે ચાંદનીને તાવ આવતાં રાપરની હોસ્પિટલ ખાતે ખસેડવામાં આવી હતી. જોકે તાવ ન ઉપરતાં વધુ સારવાર માટે ગાંધીધામની હોસ્પિટલ લઈ જવામાં આવી હતી. જ્યાં બુધવારે ચાંદનીનું મોત નિપજ્યું હતું. જેના કારણે પરિવારજનોમાં માતમ છવાઈ ગયો હતો.